
17. zasadnutie							Bod programu MZ č.: 3
MZ mesta Trnava							Materiál č.: 2
16. 9. 2025
Bezodplatný prevod nehnuteľnosti do majetku mesta k stavbe „Spoločná cestička pre chodcov a cyklistov Bratislavská ulica (od Strojárenskej po kataster Hrnčiarovce nad Parnou)v Trnave (Slovenský pozemkový fond)
Návrh predkladá:						      Návrh spracoval:
Majetková komisia MZ					      Mgr. Gabriela Bučányová								      Odbor majetkový
Spracované: 2. 9. 2025
Zodpovedá: JUDr. Jana Tomašovičová, vedúca odboru majetkového MsÚ
Číslo spisu: 45998/2025

Návrh uznesenia
Mestské zastupiteľstvo mesta Trnava po prerokovaní:
1. Schvaľuje 
bezodplatný prevod pozemku v k. ú. Trnava v meste Trnava, parcela registra „C“ č. 9076/45 zastavaná plocha a nádvorie s výmerou 75 m2 (vytvorená z parcely registra „E“ č. 1957 s celkovou výmerou 1660 m2, druh pozemku orná pôda, zapísanej na LV č. 5524), vo vlastníctve Slovenskej republiky v správe Slovenského pozemkového fondu, Búdkova cesta 36, 917 15 Bratislava, IČO: 17 335 345 do vlastníctva Mesta Trnava v zmysle § 34 ods. 9 a 13 zákona č. 330/1991 Zb. o pozemkových úpravách, usporiadaní pozemkového vlastníctva, pozemkových úradoch, pozemkovom fonde a o pozemkových spoločenstvách v znení neskorších predpisov, ako pozemkov pod verejnoprospešnou stavbou, ktorej stavebníkom je Mesto Trnava.
Pozemok vznikol na základe Geometrického plánu na obnovu časti právnej parcely č. 1957, nové parcelné číslo 9076/45, č. 30/2025 zo dňa 09.07.2025 vyhotoveného spoločnosťou Surveyor, s.r.o., Jána Hlubíka 1355/24,917 01 Trnava, úradne overenom Okresným úradom Trnava, katastrálnym odborom pod číslom G1-923/2025, zo dňa 21.07.2025, zapísaný na LV č. 5524 v k.ú. Trnava, vo vlastníctve Slovenskej republiky v správe Slovenského pozemkového fondu, Búdkova cesta 36, 917 15 Bratislava, IČO: 17 335 345 .
2. Ukladá
Mestskému úradu v Trnave
Odboru majetkovému:  
Doručiť výpis uznesenia mestského zastupiteľstva Slovenskému pozemkovému fondu 
Termín:  do  30. 9. 2025

Dôvodová správa
Mesto Trnava buduje verejnoprospešnú investičnú stavbu „Spoločná cestička pre chodcov a cyklistov Bratislavská ulica (od Strojárenskej po kataster obce Hrnčiarovce nad Parnou)“ v Trnave. 
V priebehu výstavby bolo zistené, že na pozemku p. č. 9076/44 sa nachádza monitorovací vrt štátnej hydrogeologickej siete č. 42 lokalita Trnava – Hrnčiarovce nad Parnou. Keďže predmetný objekt bol vybudovaný presne v trase nového chodníka, mesto je nútené odkloniť pôvodnú trasu chodníka pre peších na vedľajší pozemok p. č. 9076/45 vo vlastníctve Slovenskej republiky v správe Slovenského pozemkového fondu.
Nakoľko parcela č. 9076/45 nie je evidovaná na liste vlastníctva, odbor majetkový zabezpečil vypracovanie geometrického plánu na obnovu časti právnej parcely registra „E“ č. 1957, nové parcelné číslo parcela registra „C“  č. 9076/45, druh pozemku zastavaná plocha a nádvorie s výmerou 75 m2, zapísaná na LV č. 5524 (t. j. pozemok na ktorý je potrebné odkloniť trasu chodníka).
Mesto Trnava dňa 10.07.2025 listom zn. OM/3084-91441/2025/Byá požiadalo Slovenský pozemkový fond o súhlas s použitím pozemku p. č. 9076/45. Zároveň mesto požiadalo Slovenský pozemkový fond o majetkovoprávne usporiadanie predmetného pozemku podľa ustanovení § 34 ods. 9 a 13 zákona č. 330/1991 Zb. o pozemkových úpravách, usporiadaní pozemkového vlastníctva, pozemkových úradoch, pozemkovom fonde a o pozemkových spoločenstvách v znení neskorších predpisov, ako pozemkov pod verejnoprospešnou stavbou, ktorej stavebníkom je Mesto Trnava, bezodplatným prevodom do vlastníctva Mesta Trnava.
Majetková komisia bola na svojom zasadnutí dňa 20.08.2025 informovaná o návrhu majetkovoprávneho usporiadania vyššie uvedeného pozemku p. č. 9076/45 vo vlastníctve Slovenskej republiky v správe Slovenského pozemkového fondu. Predmetnú informáciu zobrala na vedomie a zároveň odporučila mestskému zastupiteľstvu schváliť bezodplatný prevod pozemku p. č. 9076/45 do majetku mesta Trnava.
Na prijatie uznesenia je potrebný súhlas nadpolovičnej väčšiny prítomných  poslancov MZ mesta Trnava.

